வானுறு மிலவு காத்த மதியிலாக் கிள்ளை யேபோல் தேனினை யுண்டு தும்பி தியங்கிய தகைமை யேபோல் நானுனை யரசனென் றெண்ணி நாளையும் போக்கி னேனே. (38) சங்கு முழங்கும் தமிழ்நாடன் றன்னை நினைத்த போதெல்லாம் பொங்கு கடலு முறங்காது பொழுதோர் நாளும் விடியாது திங்க ளுறங்கும் புள்ளுறங்குந் தென்ற லுறங்கும் சிலகாலம் எங்கு முறங்கு மிராக்கால மென்கண் ணிரண்டு முறங்காதே. (39) அரவினை யாட்டு வாரு மருங்களி றூட்டு வாரும்